ຊຸກຍູ້ການຮ່ວມມືເສດຖະກິດລະຫວ່າງ ຫວຽດນາມ ກັບບັນດາປະເທດຕາເວັນອອກກາງ-ອາຟຣິກກາ
ທ່ານ ຮອງນາຍົກລັດຖະມົນຕີ ຫວຽດນາມ ຫວູວັນນິງ
(ພາບ: VGP)
ກອງປະຊຸມສຳມະນາສາກົນດ້ວຍຫົວຂໍ້ “ແງ່ຫວັງການຮ່ວມມືເສດຖະກິດລະຫວ່າງ ຫວຽດນາມ ກັບບັນດາປະເທດຕາເວັນອອກກາງ - ອາຟຣິກກາ” ດຳເນີນໃນຕອນເຊົ້າວັນທີ 20/10 ຢູ່ຮ່າໂນ້ຍ. ກ່າວຄຳເຫັນທີ່ກອງປະຊຸມສຳມະນາ, ທ່ານຮອງນາຍົກລັດຖະມົນຕີ ຫວຽດນາມ ຫວູວັນນິງ ເນັ້ນໜັກວ່າ: ໃນນະໂຍບາຍການຕ່າງປະເທດຂອງຕົນ, ຫວຽດນາມ ຍາມໃດກໍຖືເປັນສຳຄັນເລື່ອງປັບປຸງ ແລະ ເພີ່ມທະວີການພົວພັນມິດຕະພາບທີ່ເປັນມູນເຊື້ອກັບບັນດາປະເທດຕາເວັນອອກກາງ - ອາຟຣິກກາ. ທ່ານ ຮອງນາຍົກລັດຖະມົນຕີ ຫວູວັນນິງ ຢືນຢັນວ່າ:
“ ລັດຖະບານ ຫວຽດນາມ ໃຫ້ຄຳໝັ້ນສັນຍາຍາມໃດກໍສ້າງເງື່ອນໄຂສະດວກໃຫ້ບັນດາວິສາຫະກິດຕ່າງປະເທດເວົ້າລວມ ແລະ ບັນດາປະເທດໃນພາກພື້ນຕາເວັນອອກກາງ - ອາຟຣິກກາ ເວົ້າສະເພາະໃນການລົງທຶນ, ດຳເນີນທຸລະກິດໄລຍະຍາວຢູ່ ຫວຽດນາມ. ພ້ອມກັນນັ້ນ, ລັດຖະບານ ຫວຽດນາມ ກໍ່ປາດຖະໜາຢາກໃຫ້ບັນດາປະເທດຕາເວັນອອກກາງ - ອາຟຣິກກາ ສ້າງເງື່ອນໄຂສະດວກເພື່ອໃຫ້ບັນດາວິສາຫະກິດ ຫວຽດນາມ ເພີ່ມທະວີການຮ່ວມມື, ລົງທຶນຢູ່ເຂດມີທີ່ຕັ້ງຍຸດທະສາດສຳຄັນ, ມີແຫຼ່ງຊັບພະຍາກອນທຳມະຊາດອຸດົມສົມບຸນ, ມີເນື້ອທີ່ກ້ວາງຂວາງ 36 ລ້ານກ່ວາຕາລາງ km, ມີພົນລະເມືອງເກືອບ 1,5 ຕື້ຄົນ, ເຊິ່ງແມ່ນຕະຫລາດທີ່ມີຄວາມສາມາດບົ່ມຊ້ອນ ໃນການຮ່ວມມື, ລົງທຶນ ແລະ ພ້ອມກັນພັດທະນາ”.
(ແຫຼ່ງຄັດຈາກ VOV)